Александър Пушкин
Наближавайки Ижори…

Превод от руски: Димо Боляров, —

chitanka.info

Наближавайки Ижори…[0]

Наближавайки Ижори,

зърнал небосвода син,

вашият си спомних взор и

ласкавите ви очи.

Но макар и омагьосан

от моминския ви чар,

но макар да съм дамгосан

с прозвището на женкар,

на колени пред нозете

ви да падна не посмях —

трепетни молби да шепна,

да ви разтревожа с тях.

След спокойствието лятно,

в шум и светска суета

ще забравя вероятно

милата ви красота —

стройната снага със леки

стъпки, разговора плах,

умният ви поглед мек и

хитрият момински смях.

Иначе… Пак ще намина

и в дома ви тих и благ

гост ще бъда догодина,

влюбен до ноември пак.

[0] Напечатано в „Северные Цветы“. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.